CELEX: 62009TN0520
Language: lv
Date: 2009-12-24 00:00:00
Title: Lieta T-520/09: Prasība, kas celta 2009. gada 24. decembrī — TF1 u.c./Komisija

27.3.2010   
            
            
               LV
            
            
               Eiropas Savienības Oficiālais Vēstnesis
            
            
               C 80/30
            
         Prasība, kas celta 2009. gada 24. decembrī — TF1 u.c./Komisija
   (Lieta T-520/09)
   2010/C 80/51
   Tiesvedības valoda — franču
   
      Lietas dalībnieki
   
   
      Prasītāji: Télévision française 1 (TF1) (Boulogne Billancourt, Francija), Métropole télévision (M6) (Neuilly-sur-Seine, Francija), Canal + SA (Issy-Les-Moulineaux, Francija) (pārstāvji — J.-P. Hordies un C. Smits, avocats)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt Eiropas Komisijas 2009. gada 10. septembra Lēmumu lietā Valsts atbalsts C(2009) 6693 (ex N 34/A/09 & N 34/B/09) — Budžeta dotācijas France Télévisions (2010 — 2012), jo Eiropas Komisija uzskatīja, ka saistībā ar 2009. gadu paziņotā budžeta dotācija EUR 450 miljonu apmērā par labu France Télévisions ir saderīga ar EK līguma 86. panta 2. punktu;
            
         
               —
            
            
               uzdot Komisijai sākt atbalsta formālo izmeklēšanas procedūru, kas paredzēta LESD 108. panta 2. punktā;
            
         
               —
            
            
               piespriest Komisijai atlīdzināt visus tiesāšanās izdevumus šajā instancē.
            
         
      Pamati un galvenie argumenti
   
   Ar šo prasību tiek lūgts atcelt 2009. gada 1. septembra Lēmumu C(2009) 6693, galīgā redakcija, kuru pieņēmusi Komisija EKL 88. panta 3. punktā (tagad — LESD 108. pants) paredzētās procedūras noslēgumā un ar kuru tiek atzīta par saderīgu ar kopējo tirgu budžeta dotācija, kuras maksimālais apmērs par labu France Télévisions 2009. gadā ir EUR 450 miljoni. Šajā sakarā prasītāji lūdz, lai tiktu sākta formālā izmeklēšanas procedūra saskaņā ar LESD 108. panta 2. punktu.
   Lai pamatotu savu lūgumu, prasītāji izvirza vienu pamatu, ar kuru tiek apgalvots, ka pastāvēja ievērojamas grūtības, kuru dēļ Komisijai bija jāsāk formālā izmeklēšanas procedūra, kas paredzēta EKL 88. panta 2. punktā (tagad — LESD 108. panta 2. punkts), un jāaicina ieinteresētas personas tai iesniegt apsvērumus.
   Prasītāji norāda uz ievērojamu grūtību pastāvēšanu, kas izriet, pirmkārt, no iepriekšējās izmeklēšanas procedūras apstākļiem un, otrkārt, no apstrīdētā lēmuma satura.
   Iepriekšējās izmeklēšanas procedūras pārmērīgais ilgums, procedūras norise un apstrīdētās dotācijas ievērojamais lielums atklāj norādes par ievērojamām grūtībām, kuras pastāvēja iepriekšējās izmeklēšanas ietvaros.
   Par ievērojamu grūtību pastāvēšanu, kuras izriet no apstrīdētā lēmuma satura, norāda divi apstākļi. Pirmkārt, nepietiekamā, pat neprecīzā informācija, kura bija Komisijas rīcībā apstrīdētā lēmuma pieņemšanas laikā, un, otrkārt, tas, ka Komisijai nebija iespējams konstatēt atbalsta saderību bez padziļinātas analīzes, ņemot vērā strukturālos pārmērīgās kompensēšanas riskus šajā lietā.